KOMISIJOS REGLAMENTAS (EB) Nr. 96/2007
2007 m. sausio 31 d.
iš dalies keičiantis Reglamentą (EB) Nr. 1898/2005 dėl pelno nesiekiančioms institucijoms ir organizacijoms pagalbos sviestui pirkti skyrimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 15 straipsnį,
kadangi:
(1)
2005 m. lapkričio 9 d. Komisijos reglamento (EB) Nr. 1898/2005, nustatančio išsamias Tarybos reglamento (EB) Nr. 1255/1999 įgyvendinimo taisykles, taikomas grietinėlės, sviesto ir koncentruoto sviesto realizavimo Bendrijos rinkoje priemonėms (2), IV skyriuje numatyta pagalba sviesto pirkimui, skiriama ne pelno institucijoms ir organizacijoms. Dėl sviesto intervencinės kainos sumažinimo ir dėl to atsirandančio kitų paramos schemų sviestui pirkti pagalbos lygių sumažinimo šios pagalbos dydis turėtų būti sumažintas.
(2)
Todėl Reglamentą (EB) Nr. 1898/2005 reikėtų atitinkamai iš dalies pakeisti.
(3)
Pieno ir pieno produktų vadybos komitetas nepateikė nuomonės per komiteto pirmininko nustatytą laiką,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1898/2005 74 straipsnio 1 dalyje suma „60 EUR“ yra keičiama suma „40 EUR“.
2 straipsnis
Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. sausio 31 d.